Zhantas/Cleaned-Uzbek_Wikipedia huggingface dataset:
Jabrayil Hasanov

Jabrayil Hasanov (1990-yil 24-fevral; SSSR, Ozarbayjon, Astara, Suparibağ) — ozarbayjonlik erkin kurashchi. 66, 74 va 79 kg vazn toifalarida musobaqalarda ishtirok etgan. Olimpiya oʻyinlarining bronza medali sohibi va jahon chempionatlari sovrindori. Yasar Dogu Grand-Prisi gʻolibi.

 Faoliyati 
2010-yilda Yevropa chempionatida gʻolib boʻlgan. 2011-yilda jahon chempionatida bronza medalini qoʻlga kiritgan. Keyingi yili Hasanov yozgi olimpiya oʻyinlarida beshinchi oʻrinni egallagan. 2012-yilgi yozgi olimpiya oʻyinlarida Jabrayil Hasanov Leonid Bazan va Ali Shabanovlarni yengib, yarim finalda chempion Tatsuhiro Yonemitsuga magʻlub boʻlgan. Oʻtish turnirida Liván Lópezga magʻlub boʻlgan va shu tariqa bronza medali uchun boʻladigan bahsda qatnashish imkonini ham qoʻldan boy bergan.

Hasanov Ozarbayjon davlat sport akademiyasini tugatgan. 2000-yildan beri Aslan Agaev unga murabbiylik qiladi.

2015-yil iyun oyida Hasanov dastlabki Yevropa oʻyinlarida erkin kurash sport turining 74 kg vazn toifasida mezbon Ozarbayjon terma jamoasi sharafini himoya qilgan. Mazkur musobaqada bronza medalini qoʻlga kiritishga muvaffaq boʻldi.

Rio Olimpiadasining erkin kurash boʻyicha −74 kg vazn toifasida Jabrayil Hasanov Karlos Izquierdo va Iakob Makarashvililarni magʻlub etgan. Yarim finalda Aniuar Gudayevga magʻlub boʻlgan. Bronza medali uchun bahsda Oʻzbekistonlik Bekzod Abduraxmonovni magʻlub etgan.

2018-yilgi erkin kurash boʻyicha jahon chempionatida −79 kg vazn toifasida ishtirok etib, kumush medalni qoʻlga kiritgan. Hasanov finalda Kyle Dakega 2:0 hisobida magʻlub boʻlgan. Final bosqichigacha boʻlgan yoʻlda Ethan Ramos, Ali Shabanau va Ezzatollah Akbarilarni magʻlub etgan.

−79 kg vazn toifasida 2019-yilgi jahon kurash chempionati kumush medalni qoʻlga kiritgan. Finalda Kyle Dake Hasanovni 4-2 hisobida magʻlubiyatga uchratgan.

 

Turkum:2016-yilgi yozgi Olimpiya oʻyinlari medal sovrindorlari
Turkum:2016-yilgi Yozgi Olimpiada oʻyinlaridagi kurashchilari
Turkum:2012-yilgi Yozgi Olimpiada oʻyinlaridagi kurashchilari
Turkum:Yashayotgan insonlar
Turkum:1990-yilda tugʻilganlar
Turkum:Webarxiv andozasi wayback i
Turkum:Astrada tugʻilganlar
Turkum:Ozarbayjonda tugʻilganlar
Al-Muntasiriya madrasasi

thumb| Madrasaning tashqi koʻrishi
Al-Muntasiriya madrasasi , al-Fath madrasasi nomi bilan ham tanilgan, Tunis madinasidagi madrasalardan biridir.

 Joylashuvi 
Al-Muntasiriya madrasasi Souk En Nhas shahridagi Les Negres koʻchasida joylashgan.

 Etimologiyasi 
Madrasa nomi uning asoschisi Hafsid Sulton Abu Abdulloh Muhammad al-Mutansir ismidan olingan.

 Tarixi 
Qurilish ishlari 1434-yilda Abu Abdulloh Muhammad al-Mutansir davrida boshlanib, 1437-yilda Abu Amr Usmon davrida nihoyasiga yetkazilganMohamed Béji Ben Mami, Monuments de la médina de Tunis à travers les âges. Qurilish al-Mutansir davrida sodir boʻlgan urushlar tufayli sekinlashgan.

 Arxitekturasi 
thumb| Madrasa zali
Madrasa Andalusiya madrasasi kabi juda yoqimli arxitektura tuzilishiga ega. Ikkalasi ham bir qavatli va tosh bilan qoplangan juda katta zalga ega. Zalning uchta tomonini talabalar yashash xonalari egallagan boʻlsa, toʻrtinchi tomonida notiqlik xonalari joylashgan. Al-Muntasiriya madrasasida boshqa madrasalardagi kabi galereyalar oʻrniga Suriya yoki Misrdagi singari sharqona meʼmorchilikdan ilhomlangan ayvonlar mavjud.

Madrasada uchta ustunli masjid ham bor.
thumb| Al-Muntasiriya madrasasining marmar lavhasi
Ushbu bino yillar davomida koʻplab oʻzgarishlarga guvoh boʻlgan. Misol uchun, Abu Gʻayt al-Qachach namozxonaga gumbaz qoʻshgan. Sauvegarde de la Médina uyushmasi 1995-yilda binoni qayta tiklagan. Hozirgi kunda bu turislar uchun sayr manzilgohi hisoblanadi.
 

Turkum:Tunisning Madina shahridagi madrasalar
Al- Mutayshiya madrasasi

thumb| Madrasaning kirish qismi
Al- Mutayshiya madrasasi Tunis madrasalaridan biridir.

 Joylashuvi 
left|thumb| Ben Metticha koʻchasini koʻrsatadigan metall lavha
Madrasa Bab Souika chekkasining janubi-gʻarbiy qismida, Ben Metticha va Bou Sandel koʻchalari orasida joylashgan.

 Tarixi 
Al- Mutayshiya madrasasi 1705-yilda Ahmad Lagʻa tomonidan Hafsidlar sulolasiga xos meʼmorchilik uslubida qurilgan.

 Tavsifi 
Bino odatiy arxitektura tuzilishiga ega: xona va namozxonaga kirish imkonini beruvchi ikkita portikli hovli mavjud. Hojatxonalar asosiy hovlidan kichik hovli bilan ajratilgan.

Hozir madrasaning ahvoli qoniqarli emas.
 

Turkum:Tunisning Madina shahridagi madrasalar
Al-Tavfiqiya madrasasi

thumb| Al-Tavfiqiya madrasasining jabhasi
Al-Tavfiqiya madrasasi , al-Hava masjidining madrasasi sifatida ham tanilgan, Tunis madinasidagi madrasalardan biridir.

 Joylashuvi 
thumb| Manzil yozilgan metall lavha
Al-Tavfiqiya madrasasi Maâkal az-Zayimda , Al Hava masjidi yaqinidagi hududda joylashgan.

 Tarix 
Masjid Hafsidlar davrida 1253-yilda Hafsidlar sultoni Abu Zakariyo Yahyoning ikkinchi xotini va sulton Muhammad al-Mustansirning onasi malika Atf tomonidan qurilgan. Unda avvaliga Almohad, keyinchalik esa Molikiy taʼlimoti oʻrgatilgan. U asrlar davomida Al-Zaytuna universiteti talabalarini qabul qilgan. Al-Tavfiqiya madrasasi muhim siyosiy rolga ega boʻlgan.
thumb| Tunis islom sivilizatsiyasi oliy institutining kirish qismi
1995-yilda madrasa Tunis islom sivilizatsiyasining oliy institutiga aylantirilgan.

 Oʻqituvchilari 
Bu madrasada Ibn Xaldunning professori Muhammad ibn Abdussalim ibn Yusuf al-Havoriy dars bergan.
 

Turkum:Tunisning Madina shahridagi madrasalar
Al-Unqiya madrasasi

thumb|Al-Unqiya madrasasining kirish eshigi
Al-Unqiya madrasasi Tunis madinasidagi madrasalardan biri.

 Joylashuvi 
Tunisning Madina shahridagi Onk al-Jamol koʻchasida joylashgan.

 Tarixi 
Al-Unqiya madrasasi 1333-yilda Hafsid sultoni Abu Yahyo Abu Bakr al-Mutavakkilning singlisi buyrugʻi bilan qurilganKhalifa Chater, La Tunisie à travers l’histoire, t. II, Tunis, Centre d'études et de recherches économiques et sociales, 2007, 311 p. , p. 127. Ibn Xaldunning ustozi Muhammad Ibn Abdul-Salom al-Havoriy 1341-yilda ushbu madrasaning birinchi mudiri boʻlganAbdelaziz Daoulatli, Tunis sous les Hafsides, Tunis, Institut national d’art et d’archéologie, 1976, p. 165. XVI asrda va Usmonlilar davrida Ahmad Xoʻja Dey madrasani tiklab, unda hanafiylik taʼlimotini oʻrgatishni buyurgan. 1992-yil 19-oktyabrda u tarixiy yodgorliklar qatoriga qoʻshilgan.

 Holati 
thumb|Madrasa eshigi
Hozirgi kunda madrasa faoliyat yuritmaydi va bino holati yomon ahvolda.

 Arxitekturasi 
U 14-asrning hafsid uslubiga va madrasaga xos meʼmorchilikka ega. Jumladan, toʻrt zal va 14 xona bilan oʻralgan markaziy zaldan iborat. Unda bir vaqtning oʻzida taʼlimot va namozxona sifatida ishlatilgan notiqlik xonalari bor. Madrasaning fasadi oddiy bezaklangan.
 

Turkum:Tunisning Madina shahridagi madrasalar
Al-Anuar masjidi

Al-Anuar masjidi , ilgari Shayxlar masjidi deb ham atalgan  — Marokashning Fos shahridagi eng qadimgi masjid edi. Idris I tomonidan shaharga asos solgan paytda, 9-asr boshlarida qurilgan. Hozirgi Andalusiya masjididan biroz shimoli-sharqda joylashgandi. Hozirgi kunda faqat masjid qoldiqlari saqlanib qolgan.

 Tarixi 
Masjid Idris I tomonidan milodiy 808-yilda asos solinganBu baʼzi hisoblarga koʻra Fosning tashkil topgan sanasi; Boshqalar buni biroz oldinroq, yaʼni 789-yilga kelib barpo etilgan boʻlishi mumkin. Masjid Idrisga ittifoqdosh berber qabilalarining shayxlari yigʻinlarini oʻtkazadigan quduq yonida qurilgan (shuning uchun „Shayxlar masjidi“ deb nomlangan). Uning minorasi boʻlmagan va monumental koʻrinishga ega emas edi. „Al-Anuar“ nomi Idris Iga berilgan epitet edi, shuning uchun masjid ham bu nomni oldi.

933-yilda Fotimiylar nomidan Fos gubernatori Hamid ibn Hamdan al-Hamdaniyning buyrugʻi bilan xutba Shayxlar masjididan Andalusiya masjidiga koʻchirildi va shu bilan keyingi masjid asosiy masjid sifatida belgilandi.

Oʻshandan beri oʻtgan asrlar davomida Shayxlar masjidi keyingi taʼmirlar natijasida sezilarli darajada oʻzgargan kichik ibodatxona sifatida saqlanib qolganGaillard, Henri (1905). Une ville de l’Islam: Fès. Paris: J. André. pp. 122, 115.. Kichik inshoot bugungi kunda ham shu joyda turibdi, lekin faqat asl masjidning qoldiqlari va arxeologik qoldiqlari saqlanib qolganLe Tourneau, Roger (1949). Fès avant le protectorat: étude économique et sociale d’une ville de l’occident musulman. Casablanca: Société Marocaine de Librairie et d'Édition.

 Eslatmalar 

 

Turkum:Koordinatalar Vikimaʼlumotlarda
Turkum:Marokashning Fos shahridagi masjidlar
Turkum:Sobiq masjidlar
Al-Yusufiya madrasasi

Al-Yusufiya madrasasi Tunis madinasidagi madrasalardan biri.

 Joylashuvi 
thumb| Es Sabbagʻin koʻchasidagi metall lavha
Madrasa dastlab Kasba yaqinida qurilgan. Ammo keyin u Es Sabbagʻin madrasasining birinchi qavatidagi Es Sabbagʻin koʻchasi 29-uydagi boshqa binoga koʻchirilgan. Yigirmanchi yillarda Az-Zaytuna talabalarining turar joyga ehtiyoji tufayli bu madrasadagi talabalar soni 21 nafardan (madrasaning oddiy sigʻimi edi) 1930-yilda 39 nafarga yetgan.

 Tarixi 
XVI asr oxirida Usmoniylar hanafiylik taʼlimotini yoyish maqsadida Olmohad taʼlimotini oʻrgatuvchi va ularni oʻzgartiruvchi hafsid madrasalaridan foydalana boshlaganlar. Shunday madrasalardan biri Yusuf Dey madrasasi yoki Al-Yusufiya madrasasi hisoblanadi.

 Talabalari 
Shoir Abulqosim Echebbiy Al-Yusufiya madrasasi talabalaridan biri boʻlgan. 1954-yil 15-martda oʻldirilgan va jabrlangan talabalar ham ushbu madrasaga olib ketilgan.
 

Turkum:Tunisning Madina shahridagi madrasalar
En-naxla madrasasi

thumb| Madrasa hovlisining markazidagi palma daraxti
En-naxla madrasasi yoki Palma Madrasasi sobiq madrasa va Tunis madinasida Usmonlilar davri yodgorliklaridan biri. U oʻz hovlisi markazida oʻsuvchi palma daraxti sharafiga Palma madrasasi sifatida ham tanilgan va bugungi kunda ham mazkur palma madrasa hovlisida saqlanib qolgan.

 Joylashuvi 
thumb| Madrasa nomini bildiruvchi marmar lavha.
Madrasa Al-Zaytuna masjidi yaqinida, Souk al-Kutbiyada joylashgan boʻlib, vino sotiladigan karvonsaroy oʻrnida qurilgan. Madrasa, shuningdek, Suleymoniya madrasasi va al-Bashiya madrasasi yaqinida joylashgan. Al-Zaytuna masjidiga yaqin joylashgan oʻsha uchta madrasa Al-Zaytuna universiteti talabalari uchun maktab va uy-joy vazifasini bajargan.

 Tarixi 
En-naxla madrasasi Al-Husayn ibn Ali tomonidan asos solingan ikkinchi madrasa boʻlib, 1714-yilda qurilgan. Bu muassasa tarixchilar orasida katta arxeologik va tarixiy qiziqish uygʻotgan, chunki uning oddiy arxitekturasi talabalar turar joyi uchun ishlatiladigan anʼanaviy binolarni ifodalaydi. U Az-Zaytuna masjidiga yaqin joyda qurilgan uchta madrasa ichida birinchilarda boʻlib va masjidga eng yaqin qilibbunyod etilgan. 1979-yilda Milliy sanʼat va arxitektura instituti tomonidan restavratsiya qilingan.

 Tavsifi 
thumb| Madrasa eshigi.
thumb| Hovli atrofidagi xonalarning eshiklari.
Madrasa asosiy kirish eshigi, hovli, oʻn ikkita xona va namozxona (masjid) dan iborat.

Kirish qismiga yogʻochdan yasalgan qoʻsh qanotli eshik oʻrnatilgan. Ichki ramka ohaktoshdan , ikkinchi ramka esa hirshdan qilingan. Kirishda ikkita ham mavjud; birinchisi toʻrtburchak shaklida boʻlib, tekis yogʻoch shiftli tirgaklarga ega, ikkinchi skifaga kirish birinchi skifaning chap devoridagi eshik orqali amalga oshiriladi. Ikkinchi skifaning hajmi kichikroq boʻlib, qubba bilan qoplangan.

Deyarli kvadrat shakldagi hovlining peshayvoni toʻrt tomonida turkcha bosh harflar bilan yozilgan tosh ustunlar ustidagi baland ravoqlarga ega. Portiklar al-Havariya toshlari bilan qoplangan. Har bir ayvonda bitta toshdan oʻyilgan uchta ark bor. Yaltiroq plitkali karnizlar hovlining yuqori devorlarini oʻrab turadi.

Har xil oʻlchamdagi oʻn ikkita xona ayvonni uch tomondan oʻrab olgan. Ularning eshiklari bilan oʻralgan. Eshiklar ustidagi kichik derazalardan xonani shamollatish va yoritish uchun foydalaniladi.

En-naxla madrasasi asoschisi Al-Husayn ibn Ali namozxonaning devorlarini oʻyib oʻyilgan qismni mehrob sifatida bezatgan. Uning markazida toʻrtburchak shakldagi va ravoqlar bilan qoplangan namozxonaning asosiy kirish eshigi joylashgan. Devorlarning yuqori qismi gips oʻymakorligi bilan bezatilgan, qaragʻayning ikki tomonida sakkiz qirrali yulduz tasvirlangan. Xonaning orqa devorining oʻrtasida ichi boʻsh mehrob boʻlib, yarim gumbazli oʻymakorlik bilan bezaklangan.
 

Turkum:Tunisning Madina shahridagi madrasalar
Hamziya madrasasi

thumb| Madrasa eshigi
Hamziya madrasasi Tunis madinasidagi madrasalardan biri. U 20-asrda Tunisning Mahdiya shahridan kelgan Az-Zaytuna universiteti talabalarini qabul qilish uchun burjua vakillari tomonidan qurilgan.

 Joylashuvi 
left|thumb| Madrasaga kirish tepasidagi yozuv
Madrasa Souk al-Attarin shahrida, Xalduniya va Asfuriya madrasasi yaqinida qurilgan. Al-Zaytuna masjidiga juda yaqin joylashgan.

 Tarixi 
Hamziya madrasasi 1929-yilda Tunisning Mahdiya shahridan kelgan badavlat burjua vakili Hasan Ben al-Haj Hamza tomonidan qurilgan.

U oʻz davrida Tunis madinasidagi yagona madrasa boʻlib, u nafaqat talabalar, balki muallimlarni ham qabul qilgan.

 Holati 
Hozirgi kunda madrasa Tunis Madaniyat vazirligi tomonidan boshqariladi.
 

Turkum:Tunisning Madina shahridagi madrasalar
Ayn al-Xoyl masjidi

Ayn al-Xoyl masjidi, al-Azhar masjidi sifatida ham tanilgan (Qohiradagi al-Azhar masjidi yoki Fos al-Jadiddagi Lalla az-Zahar masjidi bilan adashtirmaslik kerak) – Marokashning Fos shahri eski madinasidagi tarixiy masjid.

 Tarixi 
Masjid birinchi marta 12-asr oxirida Almohodlar sulolasi davrida qurilgan va Ayn al-Xoyl („Ot bulogʻi“) mahallasida joylashgan.

Masjidda 2006-yilda rekonstruksiya ishlari olib borilgan. Qayta tiklash ishlari Marokash Vaqflar va Islom ishlari vazirligi tomonidan Jahon yodgorliklari jamgʻarmasi bilan hamkorlikda Ibn Arabiyning Fos bilan aloqasini targʻib qilish niyatida amalga oshirilgan.

 Arxitekturasi 
Masjid ikki jihatdan noodatiy. Ulardan biri uning sakkiz burchakli minorasi boʻlib, u Fosda va Marokashn kam uchraydi, chunki bu yerda kvadrat asosli minoralar standart hisoblanadi„Al-Azhar Mosque“. World Monuments Fund. Retrieved 2020-06-08.. Namoz zallari odatiy gipostil formatida. Masjidning boshqa Marokash masjidlari kabi favvorali hovlisi ham bor.

 

Turkum:Koordinatalar Vikimaʼlumotlarda
Turkum:Marokashning Fos shahridagi masjidlar
Murodiya madrasasi

thumb| Murodiya madrasasining zali
Murodiya madrasasi Tunis madinasidagi madrasalardan biri.

 Joylashuvi 
Murodiya madrasasi Souk al-Kmachda joylashgan.

 Tarixi 
Murodiya madrasasi 1666—1675-yillarda Murodiylar sulolasidan boʻlgan Murod II bek davrida molikiylar taʼlimotini oʻrgatish maqsadida qurilgan. Bu madrasani qurishdan koʻzlangan asosiy maqsad muradidlar oilasini molikiylar elitasiga yaqinlashtirib, ularning qoʻllab-quvvatlashiga erishish boʻlgan. Hozirgi kunda mazkur muassasa hunarmandlarni tayyorlash markazi sifatida faoliyat yuritmoqda.

 Tavsifi 
Murodiya madrasasi Tunis madrasalariga xos meʼmoriy tuzilishga ega: uning toʻrtburchaklar shaklidagi zali atrofi Hafsid bezakli ustunlariga ega 4 ta portik bilan oʻralgan.

Madrasada talabalar xonalari, toʻrtburchak shakldagi namozxona va tahorat xonasi mavjud.

 Galereya 

 

Turkum:Tunisning Madina shahridagi madrasalar
Salihiya madrasasi

thumb| Salihiya madrasasining kirish eshigi
Salihiya madrasasi Tunis madinasidagi madrasalardan biri.

 Joylashuvi 
Salihiya madrasasi Sidi Ben Arus koʻchasi, 31-uyda al-Zaytuna masjidi va Kasbah oʻrtasida joylashgan.

 Tarixi 
1928 va 1938-yillar orasida Tunisning Madina shahrida az-Zaytuna universiteti talabalarining turar joy muammosini hal qilish uchun koʻplab madrasalar qurilgan. Ushbu madrasalardan biri 1929-yilda qurilgan Hamziya madrasasi boʻlsa, Salihiya madrasasi 1937-yilda al-Vakil Muhammad Salhi tomonidan bunyod etilgan.

 Arxitekturasi 
Madrasaning katta zali ikki qavatga boʻlingan xonalar bilan oʻralgan.
 Galereya 

 

Turkum:Tunisning Madina shahridagi madrasalar
Emin Mahmudov

Emin Mahmudov (27-aprel 1992-yilda tugʻilgan) — ozarbayjonlik professional futbolchi. Yarim himoyachi pozitsiyasida harakat qiladi. „Neftçi Boku“ klubi va Ozarbayjon milliy terma jamoasi aʼzosi. Terma jamoa sardori. 2021 va 2022-yillarda Ozarbayjonda yil oʻyinchisi deb topilgan.

 Klublardagi faoliyati 

 Saturn Ramenskoye 
Mahmudov 1992-yilda Ozarbayjonning Saatli shahrida tugʻilgan. Bolaligida oilasi bilan Rossiyaga koʻchib oʻtgan va „Saturn Ramenskoye“ akademiyasida futbol bilan shugʻullanishni boshlagan. 2010-yilgi mavsum davomida kattalar jamoasida harakat qilgan. Mahmudov Rossiya Premyer Ligasida 2010-yil 24-aprel kuni 17 yoshida debyut qilgan. Debyut uchrashuvida Moskvaning Dinamo klubiga qarshi bahs olib borgan. Ilk golini 20-noyabr kuni „Anzhi“ darvozasiga kiritgan. Mahmudov Premer-ligadagi birinchi mavsumida jami 22 ta oʻyin oʻtkazgan.

 Spartak Moskva 
„Saturn“ klubi tarqatib yuborilgandan soʻng, Mahmudov 2011-yil 15 yanvarda Spartak Moskva bilan erkin agent sifatida uzoq muddatli shartnomaga imzo chekdiMaxmudov podpisal kontrakt so „Spartakom“. 2011—12-yilgi mavsumidagi birinchi oʻyinida Rostovga qarshi bahsda 90 daqiqa harakat qilgan. Mahmudov Spartak safida mavsum davomida jami 12 oʻyinda ishtirok etgan. Muvaffaqiyatli startga qaramay, asosiy tarkib futbolchisiga aylana olmagan. 2012 va 2014-yillar oraligʻida Mahmudov Premyer Liga jamoalari — Tomsk va Kryliya Sovetov safida ijara asosida harakat qilganMaxmudov vozvraщaetsya.

 Terma jamoadagi faoliyati 
2021-yilgacha terma jamoa safida atigi bitta gol urgan. 2021-yilda milliy terma jamoa safida 12 ta oʻyin oʻtkazib, raqiblar darvozasiga 7 ta toʻp kiritishga muvaffaq boʻlgan va terma jamoa tarixidagi eng yaxshi toʻpurarlar 5 taligiga kirgan. 2023-yilning 16-noyabr kuni Yevro-2024 saralashi doirasidagi Shvetsiyaga qarshi bahsda (3:0) dubl qayd etgan.

 Sovrinlari 

Neftçi Boku PFK
 Ozarbayjon premyer-ligasi gʻolibi: 2020-21

Krilya Sovetov
 Futbol boʻyicha Rossiya birinchi ligasi: 2014-15

Rossiya-U21
 Mustaqil Davlatlar Hamdoʻstlik kubogi: 2012, 2013

Shaxsiy
 Ozarbayjonda yilning eng yaxshi futbolchisi: 2021, 2022

 

Turkum:1992-yilda tugʻilganlar
Turkum:Yashayotgan insonlar
Turkum:Erkak futbol yarim himoyachilari
Turkum:Rossiyalik erkak futbolchilar
Turkum:Ozarbayjonlik erkak futbolchilar
Turkum:Neftçi Boku klubi futbolchilari
Turkum:FC Mordovia Saransk futbolchilari
Turkum:PFC Krylia Sovetov Samara futbolchilari
Turkum:FC Tom Tomsk futbolchilari
Turkum:FC Spartak Moskva futbolchilari
Turkum:FC Leon Saturn Ramenskoye futbolchilari
Turkum:Ozarbayjon Premyer-ligasi futbolchilari
Turkum:Rossiya Premyer-ligasi futbolchilari
Turkum:Rossiyalik muhojir erkak futbolchilar
Turkum:Ozarbayjonlik muhojir erkak futbolchilar
Turkum:Portugaliyadagi muhojir erkak futbolchilar

Turkum:Ozarbayjon milliy futbol terma jamoasi erkak futbolchilari
Turkum:Alifbo boʻyicha sportchilar
Sohib al-Tabah madrasasi

thumb| Madrasaning tashqi koʻrinishi
Sohib al-Tabah madrasasi Tunis madinasidagi madrasalardan biri.

 Joylashuvi 
Sohib al-Tabah madrasasi Sidi al Aluvi koʻchasida, al-Halfavuniy maydonidagi Sohib al-tabah masjidi yaqinida joylashgan.

 Tarixi 
Madrasa Husayniylar davrida Yusuf Sohib al-Tabah amriga binoan Sohib al-Tabah masjidi bilan birgalikda qurilgan.

1930-yilda madrasa 71 talabani qabul qilgan.

Tunis mustaqillikka erishgach, madrasaning bir qismi Neo Destur klubining idorasiga aylantirilgan.

 Tavsifi 
Sohib al-Tabah madrasasi ikki qismga boʻlingan: asosiy qismi „Sohib al-Tabah al-Kubro madrasasi“ (katta madrasa), ikkinchisi „Sohib al-Tabah al-Sugʻra madrasasi“(kichik madrasa) deb ataladi.

 Oʻqituvchilar 
Sidi Brahim Riyahi Muhammad Larussi Metuyi ushbu madrasada dars bergan eng mashhur professorlardan biri hisoblanadi.

Madrasaning oxirgi mudiri Umar Chachiya edi.
 

Turkum:Tunisning Madina shahridagi madrasalar
Zell koʻli

Zell koʻli  — Avstriya Alp togʻlari oraligʻida joylashgan kichik, chuchuk suvli koʻl. U oʻz nomini koʻlga yaqin hududdagi kichik deltada joylashgan Zell am See shahri nomidan olgan. Koʻlning uzunligi ni, kengligi esa ni tashkil etadi. Uning chuqurligi 73 m gacha boʻlib, dengiz sathidan 750 m balandlikda joylashgan.

 Geografiyasi 
Koʻlga yozda koʻplab kichik togʻdagi muzlar erishidan hosil boʻlgan irmoq suvlari kelib quyiladi, ammo undan faqat bitta suv oqim Salzax daryosi oqib chiqadi. Qishda koʻl butunlay muzlaydi va qishki sport uchun ham qulay boʻlib qoladi. Yozda koʻldan qayiqda sayr qilish uchun foydalaniladi (yonish dvigatellari bilan jihozlangan qayiqlardan foydalanishga ruxsat berilmaydi, shuning uchun uning oʻrniga elektr quvvati bilan ishlaydigan qayiqlarni ijaraga olish mumkin; koʻl kengligini Zelldan Thumersbaxgacha kesib oʻtuvchi paromlargina bundan mustasno). Suv juda shaffof va suzish yoki shoʻngʻish uchun mos keladi, lekin uning suvi odatda juda sovuq boʻlib, yozda suvning oʻrtacha harorati 18 dan 24 darajagacha boʻladi. Koʻl suvi ichishga yaroqli.

Koʻlning janubiy Schüttdorf yaqinidagi qismi sayozroq boʻlib, asosan suv oʻtlari bilan toʻlgan. Shu sababli, bu yerda suzish yoki qayiqda sayr qilish imkoniyati mavjud emas.

„Alp koʻli“ ni yaqin atrofdagi changʻi yoʻllaridan turib ham koʻrish mumkin. 

 Hayvonot dunyosi 
Zell koʻlida turli xil baliq mavjud. Koʻlda gulmoyi, oltinrang spar, qizilkoʻz baliq (Rutilus rutilus), sudak va lavrak baligʻi singari noyob turlar uchraydi. Zell koʻlida Salzburg baliq ovlash uyushmasining qoidalari qoʻllanadi.

 Galereya 

 

Turkum:Koordinatalar Vikimaʼlumotlarda
Turkum:Zell am See
Turkum:Salzburgdagi koʻllar
Turkum:Salzach havzasi
Shirince

$irince (  ʃiˈɾindʒe, shuningdek Kirkintzes (yunoncha Κιρκιντζές) deb ham tanilgan, Turkiyaning Izmir viloyati Selçuk shaharchasi va tumanida joylashgan qishloqMahalle , Turkey Civil Administration Departments Inventory. Retrieved 12 July 2023..  Uning aholisi 2022 yil holatiga koʻra 456 kishini tashkil qiladi. Bu Selçuk shahridan 8 kilometr sharqda va Ephesusdan 8 kilometr uzoqlikda joylashgan. 2001-2002 yillar oʻrtasida Ersoy va Gurler tomonidan qishloq atrofiga qoʻyilgan kulollar topilmalari qadimgi va oʻrta asrlarga kelib chiqqan yetti qishloq va toʻqqizta ferma hududining mavjudligini koʻrsatmoqda. Yoʻlda siz bir nechta Rim suv quvurlarining qoldiqlarini koʻrasiz, chunki qishloq qadimgi Efes uchun muhim suv manbai edi.

Bugungi kunda qishloq xoʻjaligi (zaytun yogʻi, shaftoli va sharob) va turizm orqali rivojlanadi va oʻzini oʻzi taminlaydi. Bu yaxshi himoyalangan va Osmanli xristian meʼmorligining kamyob va jozibali namunasi hisoblanadi.

 Tarix 
Şirince15-asrda Efes tashlab ketilganidan keyin rivojlangan, ammo bugungi kunda koʻrib turganimizdek aksariyati 19-asrga tegishli. Qishloqqa ozod qilingan yunon qullari oʻrnashib qolishadi, ular qishloqni Çirkince (Turkiya „Xunuk“ maʼnosini beradi) deb ataganTurkey. Lonely Planet, 8th edition, p. 252.. Cahit Tecli tomonidan qishloq oʻz nomini Usmonli roʻznomalarida Cirkin, Cirkinlu, Cirkinoglu, Cirkitali va Cirkitulu sifatida paydo boʻlgan koʻchmanchi Turcoman qabilasidan olgani haqida alternativ taklif mavjud. (Qishloqning nomi 1926 yilda Izmir viloyatining gubernatori tomonidan (yaʼni „Yaxshi“) deb oʻzgartirilgan.
 

Turkum:Efes
Turkum:Koordinatalar Vikimaʼlumotlarda
Turkum:Alifbo boʻyicha aholi punktlari Turkum:Turkiya qishloqlari
Turklarning Islom dinini qabul qilishi

Turklarning Islomni qabul qilishlari, turklarning Islom dinidan avval oʻzlari mansub boʻlgan Tangrichilik eʼtiqodidan voz kechib, dinlarini oʻzgartirganliklari bilan bogʻliqdir. Taxminan X asrga qadar Tangrichilik dini turklar orasida eng keng tarqalgan din edi. Turklarning Islom dini bilan birinchi aloqasi, Shialar va Alaviylarning toʻrtinchi imom sifatida qabul qilgan Imom Zayn al-Obiddinning turklar tomonidan Karbaloda himoya qilish maqsadida Xurosonga olib ketilishi edi. Islomgacha boʻlgan turklar va musulmon arablar oʻrtasidagi ilk toʻqnashuv VII asrda boʻlgan va bu xalifalik va imomlik oʻrtasidagi toʻqnashuvlar bilan yuzaga kelgan Alevi Devletleri – Muharrem Uçan, Horasanʼdan Anadolu’ya Horasanlı 90.000 Alevi Türkmen Erenleri ve Tarihi, Can Yayınları, 2. Baskı.

Paygʻambarimizdan keyin yuzaga kelgan Siffin jangidan soʻng boshlangan Ummaviylar davrida, Islom asosan Arab millatchiligi asosida rivojlangan din edi. Islom davlati yangi zabt etishlar bilan ancha kengayib, Turklar koʻmagida Alaviylar va Shialar oʻrnashib qolgan Movarounnahrgacha yetib bordi Kerbela Vakası ve Kerbelaʼnın İntıkamı – Ebu Müslim Horasani, Zaarif Kütüphanesi, 2. Cilt, „Emeviler devrinde Alevilerin Maveraünnehir ve Horasanʼa sürgün edilmesi“.

 VIII asr 
700-yillar boshida jihod eʼlon qilib Türkler, Cilt I, Editörler: Hasan Celal Güzel, Prof. Dr. Kemal Çiçek, Prof. Dr. Salim Koca, Yeni Türkiye Yayınları, s. 67. turklar yashagan shaharlarga kirgan Arab-Islom davlati Ummaviylarining qoʻmondonlaridan biri boʻlgan Qutayba ibn Muslim, oʻzi hujum qilgan yerlaridagi gʻayrimusulmon turklarga qarshi juda qattiq kurash olib bordi. Koʻp sonli insonlarni oʻldirib, shaharlarni talon-taroj qilib, Zekeriya Kitapçı, Türkistanʼın Müslüman Araplar Tarafından Fethi, Yedikubbe Yayınları, s. 185-186. qoʻlga kiritgan oʻljalari bilan oldinga siljigan Qutayba ibn Muslim oʻlimigacha oʻz faoliyatini davom ettirib, Islom dinini tanitgan boʻlsa-da, uning harakatlari turklarning ommaviy ravishda Islomni qabul qilishiga olib kelmadi .

Umar ibn Abdulazizning hamma joyda karvonsaroylar, kasalxonalar qurish va adolatli boshqaruv oʻrnatish haqidagi gʻoyasi amalga oshirilganda, turklar juda tez vaqt ichida Isom dinini qabul qilgan boʻlar edi. Talonchilik tufayli jihod tushunchasining ikkinchi oʻringa qoʻyilishi va birinchi navbatda zulmning ustunlik qilishi, arab zulmining Ummaviylar orqali davom etganiga dalil boʻldi. Biroq bunday voqealarga qaramay, turklar bilvosita Islomni qabul qila boshladilar Fuad Köprülü, Türk Edebiyatında İlk Mutasavvıflar, 13..

 Xazar turklari 
Islom dinini qabul qilgan birinchi turk davlati sifatida Xazarlar ham koʻrsatiladi. 723-yilda Xazar turklari Musulmon Arablarni magʻlubiyatga uchratgandan soʻng, Ummaviylar katta qoʻshin bilan Xazarlarga qarshi yurish qilib, xalifa Hishom ibn Abdulmalik (724-743) davrida xazarlarning Kavkazdan tashqarigachaha chekinishiga sabab boʻladilar.
 

Turkum:Islom dini tarixi
Turkum:Turkiy xalqlar tarixi
Ako (boshliq)

Ako — Liv boshqarmasining yetakchisi "Sovetskaya Latviya" (ensiklopediya), Riga, Gl. red. ens., 1985"Sovetskaya Latviya" (ensiklopediya), Riga, Gl. red. ens., 1985.
Ularning oʻrtasida Ako, ularning rahbari va oqsoqoli, barcha xiyonat va barcha yovuzlikning qoʻzgʻatuvchisi, Polotsk knyazini Riga xalqi bilan urushga undagan, litviyaliklarni toʻplagan, Turaidalarni va butun Liv yerlarini jangga chaqirgan. xristianlarga qarshi.
 

 
 Latviya Genrix yilnomasi

Kategoriya:Livs
Kategoriya:Qabila boshliqlari
Kategoriya:13-asr Yevropa hukmdorlari
Kategoriya:Latviya hukmdorlari
Kategoriya:Shaxslar alifbo tartibida
Ilonostsi

Siltbearers - Coleoptera hashoratlar turkumiga mansub, ular nam tuproqda, koʻpincha suv yaqinida yashaydigan mayda hasharotlardir.
 Tavsiflar 
Ular toza suv havzalarining qirgʻoq zonasida loy bilan bogʻliq joylarda yashashadi. Ular xuddi shunday turmush tarzi bilan ajralib turgan. Ular hamma joyda, shu jumladan, Rossiyada ham mavjud.
 
"Georissus" jinsiga mansub boʻlib 80 ga yaqin turni oʻz ichiga oladiGeorissus Latreille, 1809. catalogueoflife.org.
 

 
 Rossiyaning loy tashuvchilar atlasi (Georissidae) – A. G. Kireychuk va A. Herrmann loyihasi

Turkum:Hasharotlar
Turkum:Zoologiya
Mir Mohsun Navvob

Mir Mohsun Navvob (, 1833–1918 Shusha, hozirgi Ozarbayjon) eski anʼanaviy fan, sanʼat va adabiyot maktabining soʻnggi vakili sifatida Ozarbayjon madaniyati tarixida muhim oʻrin tutadi. Navvob o‘z davrining serqirra insoni hisoblanadi. U shoir, rassom, musiqa tarixchisi, astronom, duradgor, kimyogar va matematik sifatida tanilgan.

Navvob 1833-yilda Shushada tug‘ilib, umrini shu shaharda o‘tkazgan. Uning hayoti va ijodi Ozarbayjon madaniyati va umumiy turmush tarzidagi eski va yangi, anʼanaviy va zamonaviy tendensiyalarning burilish nuqtasida boʻlgan tarixiy davrni aks ettiradi. Navvob sanʼatda anʼanaparvar boʻlib qolgan boʻlsa-da, u Qorabogʻning ijtimoiy hayotidagi ilgʻor shaxslardan biri hisoblanib, Qorabogʻda savodxonlik, madaniyat va sanʼatning yuksalishi uchun mehnat qilgan.

Navvob Shushada mashhur xattot boʻlgan. Qorabog‘ shoirlarining sheʼrlarini nashr ettirib, mahalliy aholi orasida tarqatgan. Navvob Ozarbayjonda “Majolis-i Faramushon ” (“Unutilganlar jamiyati”) nomli ikkinchi adabiy jamiyatni va birinchi musiqa jamiyati “Majolis-i Xonande” (“Qoʻshiqchilar jamiyati”)ni tuzgan.

Navvob fan va sanʼatning turli sohalariga bagʻishlangan 20 dan ortiq kitoblar yozgan. U 82 xil maqom (Ozarbayjonda mashhur boʻlgan asl improvizatsiya klassik xalq musiqasi) va oʻsha davrda Qorabogʻda ijro etilgan qoʻshiqlarni oʻzida jamlagan “Vuzuh al-argam” (“Raqamlar izohi”) nomli asar muallifi hamdir. Shuningdek, u bu maqom ning kelib chiqishi va ularni ijro etish qoidalari haqida ham ma’lumot bergan. Navvob “Tezkirey-i-Navvob” kitobining muallifi bo‘lib, mazkur kitobda o‘sha davrdagi yuzlab Qorabog‘ shoir va yozuvchilari haqida ma’lumot berilgan.

Shuningdek, Mir Mohsun Navvob 1905–1907-yillardagi arman-tatar qirgʻinlari haqidagi guvohlarning koʻrsatmalari asosida “Tavarix-i razm u shurish-i taʼifa-yi aramana bā musalmānān-i Qafqaz ” nomli (“Armaniston musulmonlariga qarshi janglar va gʻalayonlar xronikasi”) asarni yozgan. Bu kitob taxminan 1906-yilda yozib tugatilgan. U har ikki tomon uchun muammoning asosiy manbai arman millatchilari ekanini taʼkidlagan, shunga qaramay, asosan Sotsial-demokrat Hunchak partiyasini aydor deb hisoblagan.

Navvob isteʼdodli rassom ham edi. U oʻz qoʻlyozmalarini rang-barang suratlar va portretlar bilan bezagan. Shuningdek, binolarning ichki qismini turli bezaklar bilan ziynatlagan. 1992-yilgi Shusha jangi oldidan bu devor bezaklarining bir qismi, u yashagan uy, u dars bergan maktab va Shushadagi Yuxari Govhar ogʻa masjidining minoralari saqlanib qolingan. Navvob 1918-yilda Shusha qalʼasida vafot etgan.

 Yana qarang 

 Mir Mohsun Navvob qabri
 

Turkum:Ozarbayjon musiqashunoslari
Turkum:1918-yilda vafot etganlar
Turkum:1833-yilda tugʻilganlar
Turkum:Shushalik yozuvchilar
Turkum:Shushalik olimlar
N Zero

– aʼzolari faqatgina qizlardan iborat boʻlgan yapon musiqiy guruhi. Ularning „Dakara Donʼt say it!“ taronasi Oricon Singles haftalik chartida 4-oʻrinni egallagan.

 Diskografiyasi 
 Albomlari 
 Chiqarilgan sanasi Nomi 2014-yil 16-yanvar First 0(ラブ) 2015-yil 10-noyabr Second 0(ラブ) 2018-yil 18-iyul Third 0(ラブ)

 Singllari 
Chiqarilgan sanasiNomiHaftalik chartdagi oʻrniManba2011-yil 4-may2011-yil 2-noyabr 162012-yil 2-may 152012-yil 21-noyabrLetʼs get all! 202013-yil 25-sentyabr 92014-yil 7-may 122014-yil 31-dekabr 42015-yil 22-iyul 162016-yil 20-aprel 142017-yil 15-mart 232018-yil 28-mart 192019-yil 27-fevral 20

 Guruh aʼzolari 

 

Turkum:Musiqa loyihasi
Turkum:Musiqiy guruhlar
Turkum:Yaponiya musiqiy guruhlari
Anja Nord

Anja Nord – Madagaskar shaharchasidagi kommuna. Androy viloyati Bekili tumani tarkibiga kiradi. 2001- yilgi roʻyhatga koʻra kommuna aholisi aholini roʻyxatga olish taxminan 1000 kishini tashkil qiladi.
Kommuna aholisining 80%i dehqonchilik bilan shugʻullanadi, qolgan 19,5% esa chorvachilik bilan tirikchilik qiladi va 0,5% esa xizmat koʻrsatish sohasida faoliyat olib boradi. Eng asosiy ekinlari manyok va yeryongʻoq ekin mahsuloti kiradi, boshqa muhim qishloq xoʻjaligi mahsulotlari esa guruch va gigir noʻxati hisoblanadi.
Qalʼa (roman)

Qoʻrgʻon  — yozuvchi Franz Kafkaning soʻnggi romani. Asarda „K“ nomi bilan tanilgan qahramon oʻz qishlogʻiga qaytib keladi va Graf Westwestga tegishli boʻlgan qoʻrgʻondan turib boshqariluvchi sirli hokimiyat tarkibiga qoʻshilish uchun kurash olib boradi.

Kafka asarni tugatolmay vafot etgan. Roman oʻlimidan keyin uning xohishiga qarshi nashr etilgan. Antiutopiya janrda yozilgan, shu bilan bir paytda esa surreal asar hisoblanmish Qoʻrgʻon odatda begonalashish, javob berishdan tonayotgan byurokratiya, shaffof boʻlmagan, oʻzboshimchalik bilan ish koʻruvchi boshqaruv tizimlariga qarshi kurashlardagi umidsizlik va erishib boʻlmaydigan maqsadga befoyda intilish haqida deya tushuniladi.

 Sarlavhasi 
Sarlavha „qal’a“ yoki „qoʻrgʻon“ deb tarjima qilinishi mumkin, ammo nemischa boʻlgan ushbu soʻz omonimlik shakliga ega boʻlib, qulf maʼnosiga ham tegishli boʻlishi mumkin. Fonetik jihatdan ham („xulosa“ yoki „oxir“, „yakun“) soʻziga yaqin. Qalʼa qulflangan boʻlib, bosh qahramon „K“ va shahar aholisi uchun yopiq hisoblanadi hamda ularning hech biri kirish huquqiga ega boʻlmaydi.

 

 
 
 Kafkaga bagʻishlangan vebsayt 
 Das Schloss, nemis tilidagi asl matn
 Amerika kafkachilar jamiyati sayti

Turkum:Franz Kafka romanlari
Turkum:Tarjima kitoblar
Turkum:Antiutopiya janridagi romanlar
Turkum:Nemis tilidagi kitoblar
Turkum:Falsafiy romanlar
Jamil Mufidzade

Jamil Miryusif oʻgʻli Mufidzade (1934-yil 24-fevral — 2019-yil 20-dekabr) — ozarbayjonlik rassom. U shuningdek, Ozarbayjon xalq artisti (2002) hamdir.

 Hayoti 
Jamil Mufidzoda 1934-yil 24-fevralda Ordubad shahrida tugʻilgan. 1948-1955-yillarda Azim Azimzoda nomidagi Boku rassomlik bilim yurtida tahsil olgan. Keyinchalik rassom 1955-1956-yillarda Ukrainadagi Kiyev oʻrta rassomlik maktabini, 1959-1962-yillarda Xarkov davlat rassomlik institutining grafika fakultetini tamomlagan.

Ozarbayjon Davlat Tasviriy sanʼat Akademiyasining grafika boʻlimini boshqargan Jamil Mufidzoda „Etching“ darsligi muallifi hisoblanadi.

Xalq rassomining shaxsiy koʻrgazmalari Polsha (1972), Ozarbayjon (1977, 1985, 1986, 1994, 2006, 2009), Rossiya (1977), Eron (1992, 2003), Fransiya (1991) va Turkiyada (1998) tashkil etilgan. Jamil Mufidzoda asarlari Ozarbayjon Milliy sanʼat muzeyi, Ozarbayjon Davlat sanʼat galereyasi, Sharq xalqlari davlat muzeyi, Gorkiy muzeyi, Lyudvig muzeyi, Zanabazar tasviriy sanʼat muzeyi, Fransiya va boshqa mamlakatlarning shaxsiy kolleksiyalarida saqlanmoqda.

Rassom 2019-yil 20-dekabr kuni Bokuda vafot etgan.

 Faoliyati 
Rassom tomonidan yaratilgan „Doğma düzənlər“ (Vatan manzaralari) turkum gʻoyalari 1959-yilda Ozarbayjon adabiyoti va sanʼati oʻn kunligi doirasida Moskvada oʻtkazilgan tasviriy sanʼat koʻrgazmasida namoyish etilgan. 1961-yilda III Butunittifoq koʻrgazmasida (Moskva) „Qaldırıcı kranlar təmirdə“ (Taʼmirdagi yuk koʻtaruvchi kranlar) oʻymakorlik ishi bilan ishtirok etgan.

1967-yilda Bokuda tashkil etilgan milliy koʻrgazmada „Azərbaycanın qədim memarlıq abidələri“ (Ozarbayjonning qadimiy meʼmoriy yodgorliklari) nomi ostida uning dastlabki 4 ta aralash ishi namoyish etilgan. Jamil Mufidzodaning aralash suratlardan tarkib topgan „Abşeron nefti“ (Absheron nefti) turkumi 1967-1975-yillarda chizilgan suratlarni qamrab oladi. Bu turkumga misol tariqasida „Bakı-neft paytaxtıdır“ (Boku — neft poytaxti), „Abşeron nefti“ (Absheron nefti), „Çənlər parkı“ (Tank parki), aralash surat materiallariga esa „Neft ehramı“ (Neft piramidasi), „Neft saxlancı“ (Neft ombori), „Neft mədənlərində“ (Neft konlarida) kabilarni keltirish mumkin.

 Mukofotlari 

 Ozarbayjon xalq artisti — 2002-yil 30-may
 Ozarbayjon SSRda xizmat koʻrsatgan artist — 1982-yil 1-dekabr
 

Turkum:Ozarbayjon rassomlari
Turkum:2019-yilda vafot etganlar
Turkum:1934-yilda tugʻilganlar
Turkum:Ordubadlik kishilar
Turkum:Ozarbayjon xalq artistlari
Turkum:Ozarbayjon SSRda xizmat ko‘rsatgan artistlar
Look Away

Look Away — 2018-yilda suratga olingan Kanada psixologik dahshatli drama filmi. Film oʻzining dahshatli koʻzgu tasviri bilan oʻrnini almashtirganda hayoti tubdan oʻzgarib ketgan oʻrta maktab oʻquvchisi Maria haqida hikoya qiladi. Filmning ssenariy muallifi va rejissyori Assaf Bernstaindir. Bosh rollarni India Eisley, Mira Sorvino va Jason Isaacs ijro etgan.

 Syujeti 
17 yoshli Maria Brennan sodda va tortinchoq oʻrta maktab oʻquvchisi boʻlib, tengdoshlari uni masxara qilishar va sinfdoshi Mark tomonidan haqoratlanardi. Uning yagona doʻsti — Lily. Shuningdek, uni Lilyning sevgilisi Shonga nisbatan yashirincha tuygʻulari bor edi. Uning otasi Dan — filander plastik jarroh va obsesif perfektsionist, onasi Amy esa depressiya va dahshatli tushlardan aziyat chekardi.

Mariya tasodifan egizaklarning sonogrammasini topadi. Hammomda uning aksi oʻz-oʻzidan harakatlana boshlaydi, bu Mariani dahshatga soladi. Ertasi kuni ertalab u ota-onasi bilan buni muhokama qilishga harakat qiladi. Biroq, ular uni gapirishga qoʻyishmaydi.

Marianing aksi oʻzining hayotga qaytishini orzu qilib, u bilan gaplasha boshlaydi, oʻzini Airam deb tanishtiradi va Mariaga qaygʻusini baham koʻrishini va tushkunlikka tushmasligini aytadi. Airam xarizmatik, qatʼiyatli va ishonchli boʻladi. Maria uning kimligini soʻraydi va Airam shunchaki har doim shu yerda boʻlganligini aytadi.

Lily Mariani rejalashtirilayotgan muz ustidagi qishki bitiruv uchun konkida uchish darsiga olib boradi, lekin Maria sirgʻalib, oʻrnidan turolmaganidan soʻng, Lily uni mazax qilib, muz ustida tashlab ketadi. Nihoyat, bitiruv marosimi boshlanadi, Maria bitiruv kechasida Mark tomonidan kamsitiladi va jismoniy hujumga uchraydi. Bu voqealardan qattiq xafa boʻlgan Maria Airamni topish uchun hammomga kiradi. Ularning kaftlari va lablari bir-biriga tegib, joylarni almashtirishadi.

 Rollarda 

 Yaratilishi 
2016-yil avgust oyida, suratga olish boshlanishidan va film tugallanib, ekranga chiqarilishidan ikki yildan koʻproq vaqt oldin, Variety filmni Behind the Glass nomi ostida suratga olinishi haqida xabar bergan. Rejissor Assaf Bernsteinning Shimoliy Amerika birinchi filmi boʻlgan Look Away filmiga Bernstein, Giora „Gig“ Kaplan, Brad Kaplan va Dana Lustig prodyuserlik qilgan. Filmning suratga olish ishlari Manitoba shtatining winnipeg shahrida boʻlib oʻtgan.

 Namoyish etilishi 
Film 2018-yil 12-oktyabrda ilk bor ommaga taqdim etilgan, ommaviy axborot videolari savdosidan 13 592 dollar daromad koʻrgan.

 Tanqidiy qabul 
Film odatda salbiy tanqidlarni olgan. „Rotten Tomatoes“da film 17 foiz tanqidchilarning ijobiy baholariga ega boʻlib, oʻrtacha reyting 4,5/10 natijani koʻrsatgan. Los Angeles Times gazetasi muxbiri Noel Murray soʻzlariga koʻra, „surat juda sekin, kayfiyat esa juda xira boʻlgan“. Baʼzi ijobiy sharhlar ham mavjud boʻlib, Without Your Headning muxbiri Michael J. Epstein, bu film „syujet faqat oʻz asosining munosib kengaytmasi emas, balki mavzuga asoslangan quvonch, oʻsmirlarning jozibador koʻrinishidan ancha jiddiyroq va aqlliroq edi“ deb taʼrif bergan.

 

 

 
Turkum:Kanada filmlari
Turkum:Dahshatli filmlar
Turkum:2018-yil filmlari
Ophrys caucasica

Ophrys caucasica janubi-sharqiy Yevropadan Kavkaz orqali Erongacha boʻlgan hududlarda tarqalgan orkide oʻsimliklarining ostki turi. Ophrys caucasica sifatida Armaniston, Ozarbayjon, Gruziya va Rossiyaning koʻplab hududlarida qayd etilgan. Shuningdek bir qator ahalliy nomlarga ham ega, jumladan, , va .

IUCN Qizil kitob roʻyxatiga koʻra, turning toifasi va holati „Yoʻqolib ketish xavfi ostida“ — EN (endangered) B1ab(iii)+2ab(iii)iqtibos kerak.

 Tavsifi 
Oʻsimlik hayotining turli bosqichlarida oq gulbarglari pushti rangga aylanadi, bu yerda turli xil ranglar (yashil, sariq, qizil va boshqalar) birlashadi. Bundan tashqari, gullarida turli naqshlar ham boʻladi

 Tarqarilish holati 
Ophrys caucasica butun dunyoda keng tarqalgan. Janubi-sharqiy Yevropaning Albaniya, Bolgariya, Sharqiy Frakiya, Gretsiya, Qrim, Ruminiya va sobiq Yugoslaviya hududlarida uchraydi. Gʻarbiy Osiyoda esa Krit, Kipr, Sharqiy Egey orollari, Eron, Iroq, Livan — Suriya, Falastin mintaqasi va Turkiyada keng tarqalgan. Bundan tashqari, Shimoliy Kavkaz va Janubiy Kavkaz Ophrys caucasica oʻsimligining vatani hisoblanadi„Ophrys sphegodes subsp. taurica (Aggeenko) Soó ex Niketic & Djordjevic“. Plants of the World Online. Royal Botanic Gardens, Kew. Retrieved 2023-12-13..

 Mahalliy etimologiyasi 
Arman tilidagi oʻsimlikning asl nomi (sardakir mexvakir) uning asosiy changlatuvchilari, oʻrgimchaklar (sard) va asalarilar (mexu) hamda ularning oziq-ovqatlari (kir) soʻzlarining birlashmasidan hosil qilinganiqtibos kerak.

Xara ozarbayjoncha qalin va yaltiroq matodir. Unda turli xil naqshlar mavjud boʻlib, turli burchaklardan qaralganda turfa xil rangda koʻrinadi. Ushbu xususiyati tufayli oʻsimlik oʻzining ozarbayjoncha nomini xameleon mato nomidan olgan. Ozarbayjoncha gulning nomi „xara bulbuli“ deb tarjima qilinadi. Xara soʻzining imlosi ozarbayjon tilidagi uygʻunlik qonuni talabi bilan xariga oʻzgargan.

 Madaniy tadbirlardagi oʻrni 
thumb| 2007-yilgi gul tasviri tushirilgan Ozarbayjon markasi
thumb|190x190px| 1991-yildagi Xari Bulbul musiqa festivali logotipi
2014-yilda Rossiyadagi Ozarbayjonlar Federal Milliy Madaniy Avtonomiyasi tomonidan „Xari bulbul, tinchlik va muhabbat guli“ nomli koʻrgazma tashkil etilgan. 2014-yil mart oyida Ophrys caucasica taqdimot marosimi Amerika Qoʻshma Shtatlari Botanika bogʻi konservatoriyasida boʻlib oʻtgan.
 

 

 Hari bulbul — tinchlik va sevgi guli
 Xari bulbul soʻzining maʼnosi 

Turkum:Janubi-Sharqiy Yevropa florasi
Turkum:Ophrys
Turkum:Gʻarbiy Osiyo florasi
Turkum:Kavkaz florasi
Turkum:Ozarbayjonning milliy ramzlari
Choʻntak soat

right|thumb| Zanjirli tilla choʻntak soati

Choʻntak soati qoʻlga taqiladigan soatlardan farqli oʻlaroq, choʻntakda olib yurish uchun moʻljallangan soatdir.

Ular XVI asrda ishlab chiqilganidan va Birinchi jahon urushidan keyin qoʻl soatlari mashhur boʻlgunga qadar juda keng tarqalgan. Choʻntak soatlari odatda jilet, koʻylak yoki kamar ilmogʻiga mahkamlangan va tushib qolishining oldini olish uchun biriktirilgan zanjirga ega boʻlgan.

Choʻntak soatlari haqida dastlabki maʼlumot 1462-yil noyabr oyida italyan soatsozlari Bartholomew Manfredining Marchese di Mantova Federico Gonzaga yozgan maktubida keltirilgan. Ushbu maktubda unga Duke of Modenanikidan yaxshiroq „choʻntak soati“ni taklif qilgan.

Nyurnberglik usta Peter Henlein 1526-yilga kelib muntazam ravishda choʻntak soatlarini ishlab chiqara boshlagan. Keyinchalik, choʻntak soatlarini ishlab chiqarish XVI asrda Yevropaning qolgan qismiga tarqalgan in ...

 Tarixi 
thumb|Choʻntak soati, „Titanik“ kemasi halokatida choʻkib ketgan nomaʼlum qurbondan topilgan.
XVI asrda Yevropada ishlab chiqarilgan birinchi soatlar kiyimga mahkamlangan yoki boʻyin atrofidagi zanjirga taqilgan. Ularning diametri bir necha duym boʻlib, oʻyilgan va bezatilgan ogʻir baraban shaklida boʻlgan. Harakat sterelkasi temir yoki poʻlatdan yasalgan va 1550-yildan keyin vintlar ishlatila boshlangan.

 

 

 .

Turkum:Soatlar
Happy's Pizza

Happy's Pizza Amerikaning mahalliy restoranlar tarmogʻi boʻlib, tarmoq menyusi pitsa, tovuq, dengiz taomlari, sendvich, makaron mahsulotlari va salatlardan iborat.

 Tarixi 
Ilk Happy's Pizza restorani Happy Asker tomonidan 1994-yilda Detroit shahrining sharqiy qismida ochilgan. 2006-yildan 2008-yilning boshlarigacha tarmoq tezlik bilan rivojlanib, filliallari sonini 27taga yetkazdi.

Hozirda tarmoqning Michigan, Nevada, California va Ohio shtatlarida 65ta filiali mavjud. Tarmoq oʻzining noodatiy ichki va tashqi dizayni bilan tanilgan.

Kompaniyaning firibgarlikda ayblanishi
2010-yilda federal agentlik kompaniya bosh shtab-kvartirasiga bostirib kirdi. 2013-yilning 16-iyulida Happy Asker va boshqa beshta aksiyadorlar firibgarlik va soliq to‘lashdan bo‘yin tovlaganlikda ayblangan.

Amerika Qoʻshma Shtatlarining Michigan sharqiy okrugi bo'yicha advokati Asker va boshqa aksiyadorlarni Michigan, Ogayo, Indiana shtatidagi 50 dan ortiq Happy's Pizza filiallaridan 2,1 million dollar miqdorida ish haqi soligʻimi toʻlamaganligini da'vo qilgan. Ular AQSh hukumatini aldash maqsadida fitna uyushtirish, daromad solig‘i deklaratsiyasini noto‘g‘ri topshirish va IRS qonunlariga to‘sqinlik qilish bo‘yicha korruptsion harakatlarda ayblangan. Ayblanuvchilar besh yilgacha qamoq va 25 ming dollar jarima yoki uch yillik qamoq va har biri uchun 250 ming dollar jarimaga tortilishi mumkin edi. 2015-yil iyul oyida Asker ayblovlar boʻyicha aybdor deb topilib toʻrt yil qamoq jazosi va 2,5 million dollar tovon bilan jazolandi. Pitsalar tarmog‘ining bosh operatsion direktori Maher Bashi ikki yillik qamoq jazosiga hukm qilindi va 620 297 dollar jarimaga tortildi. Ikki franshayzer qamoq jazosiga hukm qilindi, uchinchisi esa uch yillik sinov muddatini oldi.
Shirilikha

Shirilikha (ruscha: Shirilixa) – Vladimir viloyati Kovrovskiy tumani Klyazminskoye qishloq joyida joylashgan makondir. Aholi 2010- yilga kelib 23 kishidan iborat boʻlgan.

 Geografiyasi 
Shirilikha Kovrov (tumanning maʼmuriy markazi) 24 km shimoli-sharqiy tarafda joylashgan. Vereyki eng yaqin qishloq hisoblanadiRasstoyanie ot Shirilixi do Kovrova.

 

Turkum:Shirilikha
Turkum:Kovrovsky
Turkum:Kovrovskiy tumanidagi aholi punktlari
Koçköy

Koçköy – Turkiya Kars viloyati Arpaçay tumandagi qishloqKöy , Turkey Civil Administration Departments Inventory. Retrieved 1 March 2023.. Aholisi 2022-yilga koʻra, 818 nafarni tashkil etgan. 2013-yilgi qayta tashkil etishdan oldin shahar (belde) boʻlganLaw No. 6360, Official Gazette, 6 December 2012 .. Qishloqda Karapakhlar yashaydi.

 

Turkum:Koordinatalar Vikimaʼlumotlarda
Turkum:Tarix
Turkum:Geografiya
Turkum:Fan
Turkum:Aholi punktlari
Turkum:Hukumat
Turkum:Qishloqlar
Jantemir eshon maqbarasi

Jantemir eshon maqbarasi — Qoraqalpogʻiston Respublikamizning diqqatga sazovor ziyoratgohlaridan biri boʻlib, „Hakim ota“ OFY hududida joylashgan, u XVIII-XIX asrlarga oid ziyorat maskanlaridan biri sanaladi. Bu muqaddas maskanga ziyoratga, asosan, mashina haydovchilari kelib, ziyorat qilishadi. Chunki Jantemir eshon oʻzi temir ustasi boʻlib, yaqin hududdagi yordamga muhtoj xalqqa qoʻlidan kelganicha yordamini ayamagan. Haydovchilarning aytishicha, bu yerdan oʻtishda ziyorat qilib oʻtilmasa, qandaydir yomonlikka yoʻliqasan. Jantemir eshon oʻzi saxiy va ochiqkoʻngil inson boʻlganligini aytishadi.

 

Turkum:Qabristonlar
Turkum:Qoraqalpogʻistondagi diqqatga sazovor joylar
Mariolya Abkovich

Mariolya Abkovich  — Polshadagi qaraimlar jamoasidan boʻlgan adabiyotshunos, qaraimshunos va jamoat arbobi.

 Biografiyasi 
1964-yil 9-dekabrda Vrotslavda qaraim oilasida tugʻilgan. Ota-onasi asli Trokidan (hozirgi Trakay, Litva) koʻchib kelgan. Otasi — Boguslav (Boas) Abkovich (1921—2004), bank xodimi, onasi — Sofiya (Sosunit, qizlik familiyasi Yuxnevich) (1931—2019), oʻqituvchi. Anna ismli singlisi bor (1968-yilda tugʻilgan). Ota tomonidan bobosi Rafal Abkovich Troki, Lutsk, Vilnyus va Vrotslavda katta gazzan boʻlgan. Katta bobosi Isaak-Boguslav Firkovich (1865—1915), Troki kenassining gazzani, 1910—1915-yillarda vaqtincha Troki gahami boʻlib xizmat qilgan.

1988-yilda Vrotslav universiteti qoshidagi Ilmiy axborot va kutubxonachilik institutini magistratura bosqichida tamomlagan. 1990—2019-yillarda tibbiyot va stomatologiya fakulteti kutubxonasi mudiri lavozimida ishlagan. 2008-yildan buyon Poznanda Adam Mitskevich universitetning Osiyo tadqiqotlari kafedrasi (Ibray, oromiy va qaraimshunoslik kafedrasi) oʻqituvchisi.

1998 yildan — Polsha qaraimlari ittifoqi raisiAbkowicz Mariola, 1999-yildan — har chorakda bir marta chiqadigan „Awazymyz“ qaraim jurnalining bosh muharririYablonovska N. V. Yetnіchnі mas-medіa karaїmіv Polщі // Psixolіngvіstika. Psixolingvistika. Psycholinguistics.: nauk.-teoret. zb. / Derj. viщ. navch. zakl. „Pereyaslav-Xmelnits. derj. ped. un-t іm. G. Skovorodi“. — Pereyaslav-Xmelnitskiy, 2012. — № 10. — S. 341.. Polsha qaraimlarining tarixi, madaniyati va tilini ommalashtirishda Polsha qaraimlari ittifoqining „Bitik“ nashriyoti tomonidan ushbu masalalar boʻyicha bir nechta kitoblarning muharriri sifatida ishtirok etadi. 2009-yildan — „Vrotslav madaniyatlar kaleydoskopi“ nodavlat tashkilotlari, tuzilmalari va milliy hamda etnik ozchiliklar vakillarining hamkorligi toʻgʻrisidagi bitimning raisi . Milliy va etnik ozchiliklar kengashi qoʻshma komissiyasi aʼzosi.

2017-yil 9-sentyabrda Polsha Respublikasi mustaqilligi tiklanganining 100 yilligiga bagʻishlangan Milliy bayramlar qoʻmitasining aʼzosi.

Hozirda Vrotslavda yashaydi.

 Mukofotlar 

 Xizmat uchun kumush xoch belgisi (2011)
 Oltin xoch belgisi (2017)
 Mustaqillik tiklanganining 100 yilligi medali (2022)

 

Turkum:Yashayotgan insonlar
Turkum:1964-yilda tugʻilganlar
Turkum:9-dekabrda tugʻilganlar
Dolni Habartis

Dolni Habartis  – Chexiyaning Usti nad Labem mintaqasida joylashgan qishloq. Unda 600 ga yaqin aholi istiqomat qiladi.

Dolni Xabartis – taxminan Deěčín sharqida, Usti nad Labemdan shimoliy-sharqda va Praga shimolida joylashgan.

 Demografiya 

 

Turkum:Koordinatalar Vikimaʼlumotlarda
Turkum:Czech Republic district templates